Zborul Azerbaijan Airlines, prăbușit la 25 decembrie, ar fi fost doborât de o rachetă din sistemul de apărare Panțîr-S1 al Rusiei
Noi elemente din anchetă provenind din surse rusești sugerează că zborul 8243 al Azerbaijan Airlines ar fi fost doborât la 25 decembrie 2024 de o rachetă lansată de un sistem de apărare aeriană Panțîr-S1, potrivit unor surse de încredere familiarizate cu dosarul, citate în exclusivitate de canalul internațional de știri AnewZ, cu sediul în Azerbaidjan, și preluate de Euronews. Atunci, 38 de persoane și-au pierdut viața și alte 29 au fost rănite.